section_heading: Aki Rahimovski band
paragraph_text: Nakon razilaženja Parnog valjka Aki okuplja dio sastava te po gradovima u Hrvatskoj te zemljama u bližem i daljem susjedstvu svira hitove Parnog valjka. Osim Šolca, u sastavu su i Berislav Blažević - Bero te Tina Rupčić iz Valjka, te Oleg Colnago na gitari, Goran Delač na bass gitari i Alen Brentini na gitari. 2007. godine izdaju album U vremenu izgubljenih, na kojem je Šolc autor pjesama, uključujući i hit "Ti i ja". Početkom 2008. godine Šolc, Oleg Colnago, Tina Rupčić te Goran Delač napuštaju sastav, dok Aki kreće na turneju po manjim gradovima.